|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA: 023-05/21-01/07

URBROJ:2113/03-03-21-01

Stubičke Toplice, 04.10.2021.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), načelnik Općine Stubičke Toplice donosi

**O D L U K U**

**I.**

Predlaže se Općinskom vijeću Općine Stubičke Toplice donošenje Odluke o osnivanju vlastitog pogona

za obavljanje komunalnih djelatnosti u Općini Stubičke Toplice.

**II.**

Sastavni dio ove Odluke je tekst prijedloga Odluke i Obrazloženje.

**III.**

Prijedlog Odluke o osnivanju vlastitog pogona za obavljanje komunalnih djelatnosti u Općini Stubičke Toplice upućuje se Općinskom vijeću na usvajanje.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**OBRAZLOŽENJE**

**uz tekst prijedloga Odluke** **o osnivanju vlastitog pogona za obavljanje komunalnih djelatnosti u Općini Stubičke Toplice**

PRAVNA OSNOVA za donošenje ove Odluke je odredba članka 40. st. 1. Zakona o komunalnom gospodarstvu (Nar. nov. br. 68/18, 110/18 i 32/20; dalje u tekstu: Zakon), kojom je propisano da jedinica lokalne samouprave osniva vlastiti pogon odlukom predstavničkog tijela.

Sukladno odredbi članka 33. st. 1. Zakona, komunalne djelatnosti, ako Zakonom nije propisano drukčije, može obavljati:

1. trgovačko društvo koje osniva jedinica lokalne samouprave ili više jedinica lokalne samouprave zajedno (u daljnjem tekstu: trgovačko društvo)

2. javna ustanova koju osniva jedinica lokalne samouprave

3. služba - vlastiti pogon koju osniva jedinica lokalne samouprave (u daljnjem tekstu: vlastiti pogon)

4. pravna i fizička osoba na temelju ugovora o koncesiji

5. pravna i fizička osoba na temelju ugovora o obavljanju komunalne djelatnosti.

Za obavljanje komunalnih djelatnosti jedinica lokalne samouprave može osnovati vlastiti pogon. U jedinicama lokalne samouprave koje imaju jedinstveni upravni odjel vlastiti pogon može se osnovati kao organizacijska jedinica u tom odjelu. Vlastiti pogon nema svojstvo pravne osobe. Vlastiti pogon je samostalan u obavljanju komunalnih djelatnosti sukladno ovom Zakonu, posebnom zakonu i odluci o osnivanju.

Odlukom o osnivanju vlastitog pogona za obavljanje komunalnih djelatnosti u Općini Stubičke Toplice osniva se Vlastiti pogon za obavljanje komunalnih djelatnosti u Općini Stubičke Toplice i to za obavljanje sljedećih komunalnih djelatnosti na području Općine Stubičke Toplice: održavanje nerazvrstanih cesta, održavanje javnih površina na kojima nije dopušten promet motornim vozilima, održavanje građevine javne odvodnje oborinskih voda, održavanje građevina, uređaja i predmeta javne namjene, održavanje čistoće javnih površina, održavanje groblja i usluge ukopa, održavanje javnih zelenih površina, održavanje javne rasvjete, usluge javnih tržnica na malo.

Vlastiti pogon nema svojstvo pravne osobe, a djeluje kao organizacijska jedinica unutar Jedinstvenog upravnog odjela Općine Stubičke Toplice

Upravitelj vlastitog pogona je pročelnik Jedinstvenog upravnog odjela Općine Stubičke Toplice.

Komunalne poslove u Vlastitom pogonu obavljaju namještenici koje imenuje i razrješava pročelnik na temelju javnog natječaja.

Stručne poslove za potrebe Vlastitog pogona (računovodstvene, financijsko materijalne, administrativne, pravne i dr.) obavlja Jedinstveni upravni odjel Općine Stubičke Toplice

Sredstva potrebna za početak rada i rad Vlastitog pogona osiguravaju se u Proračunu Općine Stubičke Toplice.

Nadzor nad radom Vlastitog pogona obavlja općinski načelnik.

Unutarnje ustrojstvo Vlastitog pogona pobliže se uređuje Pravilnikom o poslovanju Vlastitog pogona Općine Stubičke Toplice, koji donosi Općinsko vijeće Općine Stubičke Toplice.

OPĆINSKI NAČELNIK

Josip Beljak, dipl.ing.agr.

**PRIJEDLOG**

KLASA:023-05/21-01/

URBROJ:2113/03-01-21-

Stubičke Toplice, \_\_\_\_\_\_\_\_\_\_\_\_\_\_\_\_

Na temelju članka 40. st. 1 Zakona o komunalnom gospodarstvu (Nar. nov. br. 68/18, 110/18 i 32/20) i članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21) Općinsko vijeće Općine Stubičke Toplice na svojoj \_\_. sjednici, održanoj dana \_\_\_\_\_\_\_\_\_\_\_\_ 2021. godine donosi

**O D L U K U**

**O OSNIVANJU VLASTITOG POGONA**

**ZA OBAVLJANJE KOMUNALNIH DJELATNOSTI U OPĆINI STUBIČKE TOPLICE**

**Članak 1.**

Ovom Odlukom osniva se Vlastiti pogon za obavljanje komunalnih djelatnosti u Općini Stubičke Toplice (dalje u tekstu: Vlastiti pogon).

Vlastiti pogon će obavljati sljedeće komunalne djelatnosti na području Općine Stubičke Toplice:

- održavanje nerazvrstanih cesta,

- održavanje javnih površina na kojima nije dopušten promet motornim vozilima,

- održavanje građevine javne odvodnje oborinskih voda,

- održavanje građevina, uređaja i predmeta javne namjene,

- održavanje čistoće javnih površina,

- održavanje groblja i usluge ukopa,

- održavanje javnih zelenih površina,

- održavanje javne rasvjete,

- usluge javnih tržnica na malo.

**Članak 2**.

Vlastiti pogon nema svojstvo pravne osobe, a djeluje kao organizacijska jedinica unutar Jedinstvenog upravnog odjela Općine Stubičke Toplice.

Djelatnošću i poslovanjem Vlastitog pogona prava i obveze stječe Općina Stubičke Toplice.

**Članak 3.**

Upravitelj vlastitog pogona je pročelnik Jedinstvenog upravnog odjela Općine Stubičke Toplice.

Pročelnik organizira i vodi rad Vlastitog pogona te odgovara općinskom načelniku za materijalno i financijsko poslovanje i za zakonitost rada Vlastitog pogona.

Pročelnik na temelju ovlasti općinskog načelnika može sklapati ugovore s drugim fizičkim ili pravnim osobama, uz pridržavanje odredbi zakona kojima se uređuje javna nabava.

**Članak 4.**

Unutarnje ustrojstvo Vlastitog pogona uređuje se Pravilnikom o poslovanju Vlastitog pogona Općine Stubičke Toplice, koji donosi Općinsko vijeće Općine Stubičke Toplice.

**Članak 5.**

Komunalne poslove u Vlastitom pogonu obavljaju namještenici koje imenuje i razrješava pročelnik na temelju javnog natječaja.

**Članak 6.**

Stručne poslove za potrebe Vlastitog pogona (računovodstvene, financijsko materijalne, administrativne, pravne i dr.) obavlja Jedinstveni upravni odjel Općine Stubičke Toplice.

**Članak 7.**

Na prava, obveze i odgovornosti, kao i druga pitanja u vezi s radom upravitelja Vlastitog pogona te ostalih zaposlenih u vlastitom pogonu, a koja nisu uređena Zakonom o komunalnom gospodarstvu, primjenjuju se odredbe zakona kojima se uređuju radni odnosi službenika i namještenika u jedinicama lokalne samouprave te ostali odgovarajući propisi i interni akti.

**Članak 8.**

Sredstva potrebna za početak rada i rad Vlastitog pogona osiguravaju se u Proračunu Općine Stubičke Toplice.

**Članak 9**.

Vlastiti pogon iskazuje učinke poslovanja sukladno važećim financijsko-računovodstvenim propisima odnosno Zakonu o proračunu.

**Članak 10.**

Nadzor nad radom Vlastitog pogona obavlja općinski načelnik.

U obavljanju nadzora, općinski načelnik poduzima potrebne mjere i radnje u skladu sa zakonom i općim aktima te ukoliko ocijeni da je rad vlastitog pogona neučinkovit ili nezadovoljavajući, predložit će mjere za poboljšanje rada i rokove za njihovo izvršenje

**Članak 11.**

Vlastiti pogon može se ukinuti odlukom Općinskog vijeća Općine Stubičke Toplice.

**Članak 12.**

Ova Odluka stupa na snagu osmog dana od dana objave u Službenom glasniku Krapinsko-zagorske županije.

PREDSJEDNIK OPĆINSKOG VIJEĆA

OPĆINE STUBIČKE TOPLICE

Tomislav Mlinarić